Številka: 0611-32/2021/17

Datum: 15. 4. 2021

Na podlagi četrtega odstavka 181. člena Zakona o javnih uslužbencih (ZJU) (Uradni list RS, št. 63/07 - ZJU-UPB3, 65/08, 69/08 – ZTFI-A, 69/08 – ZZavar-E in 40/12 - ZUJF) izdaja mag. Marija Tancek, inšpektorica za sistem javnih uslužbencev, v postopku **inšpekcijskega nadzora v Skladu za financiranje razgradnje Nuklearne elektrarne Krško in za odlaganje radioaktivnih odpadkov iz Nuklearne Krško, Cesta 4. julija 42, Krško**, ki ga zastopa direktorica █, naslednji

**Z A P I S N I K**

**O INŠPEKCIJSKEM NADZORU**

Vsebina

[I. Inšpekcijski nadzor 1](#_Toc69377904)

[II. Razlog inšpekcijskega nadzora 2](#_Toc69377905)

[III. Ugotovitve inšpektorice za sistem javnih uslužbencev 2](#_Toc69377906)

[III. 1 Pravna podlaga 3](#_Toc69377907)

[III. 2 Kontrolirani zaposleni in ugotovitve inšpektorice 5](#_Toc69377908)

[III. 2. 1 █, računovodja VII/2 (I), plačni razred: 45 5](#_Toc69377909)

[III. 2. 2 █, področni sekretar, plačni razred: 49 6](#_Toc69377910)

[III. 2. 3 █, področni podsekretar, plačni razred: 46 7](#_Toc69377911)

[III. 2. 4 █, višji svetovalec področja III, plačni razred: 39 8](#_Toc69377912)

[III. 2. 5 █, delovodja V, plačni razred: 29 8](#_Toc69377913)

[IV. Ukrepi inšpektorice za javni sektor 10](#_Toc69377914)

[V. Pouk o pravnem sredstvu 10](#_Toc69377915)

# I. Inšpekcijski nadzor

Inšpektorica za sistem javnih uslužbencev mag. Marija Tancek, inšpektorica višja svetnica, je Skladu za financiranje razgradnje Nuklearne elektrarne Krško in za odlaganje radioaktivnih odpadkov iz Nuklearne Krško (sklad) opravila inšpekcijski nadzor na podlagi določb ZJU, in sicer nad izvajanjem 164. in 165. člena Zakona za uravnoteženje javnih financ (ZUJF)[[1]](#footnote-1) in 5. do 7. člena Aneksa h Kolektivni pogodbi za negospodarske dejavnosti v Republiki Slovenije (Uradni list RS, št. 40/12) (Aneks h KPND), ki urejajo povračilo stroškov prevoza na delo in z dela od 1. 6. 2012 dalje.[[2]](#footnote-2)

Inšpekcijski nadzor je inšpektorica opravila 23. 3. 2021 v prostorih Inšpektorata za javni sektor, Tržaška 21, Ljubljana in istega dne izdala Osnutek zapisnika o inšpekcijskem nadzoru. Osnutek zapisnika je bil posredovan v izjasnitev skladu. Sklad je v odgovor navedel, da se z ugotovitvami strinja in da bo ustrezno upošteval priporočila ter pojasnil, da je pri █upošteval časovno nesprejemljivost vlaka █-Krško (Ljubljana)/Krško(Ljubljana)-█.

# II. Razlog inšpekcijskega nadzora

Inšpektorat za javni sektor po planu dela za 2021 v skladu izvaja sistemski nadzor nad izplačili povračil stroškov prevoza na delo in z dela za leto 2020.

# III. Ugotovitve inšpektorice za sistem javnih uslužbencev

Inšpektorica je v okviru svojih pristojnosti opravila nadzor nad povračilom stroškov prevoza na delo in z delo pri vseh petih javnih uslužbencih sklada[[3]](#footnote-3).

Sklad je bil pozvan k dostavi dokumentacije, ki dokazuje zakonito izplačevanje povračila stroškov in vse ostale za predmet nadzora pomembne dokumentacije. Inšpektorat je prejel dokumentacijo sklada 4. in 18. 3. 2021. Inšpektorica je po uradni dolžnosti opravila poizvedbo pri prevozniku Slovenske železnice d.o.o., ki je bila posredovana tudi skladu. Cenike Ljubljanskega potniškega prometa d.o.o. je inšpektorica pridobila s spletne strani prevoznika, URL: https://www.lpp.si/javni-prevoz/ceniki.

Razdalje med naslovi je inšpektorica preverjala oz. ugotavljala na portalu Najdi.si (TSmedia, medijske vsebine in storitve, d.o.o. Ljubljana), URL: <https://zemljevid.najdi.si/najdi>.

Sklad je bil ustanovljen leta 1994 na podlagi Zakon o skladu za financiranje razgradnje Nuklearne elektrarne Krško in odlaganja radioaktivnih odpadkov iz Nuklearne elektrarne Krško[[4]](#footnote-4) kot sklad *sui generis*. Ustanovitelj sklada je Republika Slovenija. Sklad je posredni proračunski uporabnik. Funkcijo direktorice sklada od 1. 4. 2012 opravlja █.[[5]](#footnote-5)

Za povračilo stroškov prevoza na delo in z dela je sklad za leto 2020 porabil 8.400,16 EUR.[[6]](#footnote-6)

### III. 1 Pravna podlaga

**Zakon o delovnih razmerjih** (ZDR-1)[[7]](#footnote-7) v 130. členu vsem zaposlenim podeljuje pravico do mesečnega povračila stroškov za prevoz na delo in z dela. Institut podrobneje urejajo določbe **ZUJF in Aneksa h KPND**.

ZUJF v 164. in 168. členu materijo skoraj v celoti prepušča kolektivnim pogodbam dejavnosti in poklicev. Javni uslužbenci, za katere povračila stroškov ne ureja kolektivna pogodba in funkcionarji (t. im. zaposleni) povračila stroškov prejemajo v skladu z ZUJF.

V 168. členu ZUJF in 5. členu Aneksa h KPND je tako določeno, da pripada povračilo stroškov prevoza na delo in z dela javnemu uslužbencu glede na razdaljo od kraja bivališča do delovnega mesta, če ta razdalja znaša več kot dva kilometra. Stroški prevoza na delo in z dela se povrnejo v višini stroškov javnega prevoza z javnimi prevoznimi sredstvi. Če ni možnosti javnega prevoza, pripada zaposlenemu povračilo stroškov v obliki kilometrine v višini 8 % cene neosvinčenega motornega bencina – 95 oktanov. Javni prevoz ni možen, če ne obstaja, če ga glede na delovni čas javnega uslužbenca ni možno uporabiti ali če bi uporaba javnega prevoza glede na vozni red in delovni čas javnega uslužbenca, ne upoštevaje čas trajanja vožnje, za javnega uslužbenca pomenila več kot eno uro dnevne časovne izgube v eno smer.

Aneks h KPND (Uradni list RS, št. 160/20) je določil, da se od 1. 10. 2020 dalje za podatek o ceni neosvinčenega motornega bencina – 95 oktanov uporabi najvišja cena bencina, ki je bila poročana Evropski komisiji na podlagi Pravilnika o vrstah podatkov, ki jih zagotavljajo izvajalci energetskih dejavnosti in drugi zavezanci, za pretekli mesec, ki jo za vsak mesec posebej sporoči ministrstvo, pristojno za energijo, ministrstvu, pristojnemu za javno upravo, ki jo objavi na svoji spletni strani.

Javni prevoz potnikov v Republiki Sloveniji je bil začasno prepovedan zaradi zajezitve in obvladovanja epidemije COVID-19 v naslednjih obdobjih[[8]](#footnote-8):

* 16. 3. 2020-10. 5. 2020
* 16. 11. 2020-23. 12. 2020

Podlaga za povračilo stroškov je pisna izjava, ki jo mora podati zaposleni svojemu delodajalcu (170. člen ZUJF in 7. člen Aneksa h KPND), in iz katere so razvidni podatki o bivališču, kraju, iz katerega dejansko prihaja na delo in razdalji do delovnega mesta (v kilometrih). Aneks h KPND določa, da izjava vsebuje tudi podatek o vrsti in ceni javnega prevoza. Vsako spremembo o bivališču in kraju, od koder se zaposleni dejansko vozi na delo, mora zaposleni v osmih dneh sporočiti pristojni službi delodajalca.

Resničnost podatkov iz izjave nadzira delodajalec. Zaposleni mora na zahtevo delodajalca predložiti dokumente, ki dokazujejo dejstva, navedena v izjavi. V pogodbi o zaposlitvi, odločbi oziroma sklepu se namreč zaposlenemu ne glede na določbe splošnih aktov in kolektivnih pogodb ne sme določiti povračila stroškov v zvezi z delom v drugačni višini, kot jo določa ZUJF. V nasprotnem primeru se uporabijo določbe ZUJF kot sestavni del te pogodbe, odločbe ali sklepa, preveč izplačani zneski pa se morajo povrniti (165. člen ZUJF).

Naloga delodajalca je, da ugotovi najkrajšo in najcenejšo pot od kraja bivališča zaposlenega do delovnega mesta in tako zadosti vzdržnosti javnih financ, ob tem pa tudi gospodarno ravnanje z javnimi sredstvi. V primeru, ko je na razpolago več različnih javnih prevozov, je treba povrniti najcenejši javni prevoz oz. najcenejšo kombinacijo javnih prevozov (in upoštevaje določbe o tem, kdaj javni prevoz ni možen). Delodajalec mora namreč spoštovati tudi **Zakon o javnih financah** (ZJF)[[9]](#footnote-9), ki v tretjem odstavku 2. člena določa, da je treba pri izvrševanju proračuna, torej rabi proračunskih sredstev, spoštovati načeli učinkovitosti in gospodarnosti. Nadalje je tretjem odstavku 16. člena **ZJU** določeno, da delodajalec javnemu uslužbencu ne sme zagotavljati pravic v večjem obsegu, kot je to določeno z zakonom, podzakonskim predpisom ali s kolektivno pogodbo, če bi s tem obremenil javna sredstva.

**Uredba o enotni metodologiji in obrazcih za obračun in izplačilo plač v javnem sektorju**[[10]](#footnote-10) za povračilo stroškov prevoza na delo določa šifre I020 (kilometrina), I021 (kilometrina nad višino, določeno z uredbo), I030 (mesečna vozovnica), I031 (mesečna vozovnica nad višino, določeno z uredbo), I050 (dnevna vozovnica), I051 (dnevna vozovnica nad višino, določeno z uredbo) in I900 (izredno izplačilo - za izplačila, starejša od 13 mesecev glede na tekoči obračun plače).

**Vlada Republike Slovenije je s sklepom** z dne 10. 1. 2013 za izračun oz. določitev razdalj za namen povračil stroškov in drugih prejemkov ter drugih pravic in obveznosti zaposlenih v organih državne uprave določila uporabo enotnega daljinomera: »zeljevid.najdi.si.« portala Najdi.si podjetja TSMedia d.o.o. Zaradi enotne obravnave pri odločanju o pravicah in obveznostih zaposlenih v javnem sektorju je njegovo uporabo priporočila tudi vsem ostalim subjektom javnega sektorja.

**Ministrstvo za javno upravo** (MJU) je v dopisu z dne 20. 1. 2021[[11]](#footnote-11) zavzelo stališče glede (ne)vračila preveč izplačanih stroškov prevoza na delo in z dela. V njem je podalo mnenje, da določba 165. člena ZUJF ne izključuje uporabe 191. člena Obligacijskega zakonika (OZ)[[12]](#footnote-12), kar pomeni, da delodajalec ne more, kadar izplača stroške prevoza na delo in z dela, čeprav ve, da jih ni dolžan izplačati ali jih ni dolžan izplačati v višini, kot jih dejansko izplača, zahtevati vračila preplačila, razen, če si je pridržal pravico zahtevati nazaj ali če je plačal, da bi se izognil sili. Delodajalec odgovornosti za preplačilo ne more prevali na javnega uslužbenca, ki se je zanesel na pravilnost izplačila; obračun in izplačilo stroškov prevoza na delo in z dela je stvar delodajalca. Upoštevajoč sodno prakso MJU meni, da delodajalec ni dolžan zahtevati vračilo preplačila, razen če si je pridržal pravico zahtevati nazaj ali če je plačal, da bi se izognil sili. Delodajalec ne more zahtevati vračila preplačila, ko je zanj odgovoren sam, ker npr. ni preveril izjave. Če pa je bila javnemu uslužbencu pravilno določena višina povračila stroškov prevoza na delo in dela, dejansko pa je prišlo do napake pri obračunu, mora javni uslužbenec vrniti preplačilo. Zmota pri neplačilu dolga je namreč tipičen primer neupravičene obogatitve. V tem primeru je dolžan po 191. členu OZ tisti, ki je brez pravnega temelja obogaten na škodo drugega, tj, javni uslužbenec, prejeto vrniti, če je mogoče, sicer pa mora nadomestiti vrednost dosežene koristi. Odločilnega pomena je torej, ali je delodajalec vedoma plačal nekaj, kar ni bil dolžan ali pa je do preplačila prišlo zaradi računalniške ali računske napake ali pomote. MJU navaja, da po stališčih sodne prakse ni mogoče šteti, da je delodajalec vedoma izplačal nekaj, kar ni bil dolžan, če je to storil pomotoma, čeprav ni bil dovolj skrben. Le če se je zavedal, da plačuje, čeprav v resnici plačila ne dolguje, in ni okoliščin, ki bi temu njegovemu dejanju lahko odvzele pomen prostovoljne privolitve v prikrajšanje, nima pravice zahtevati povračila preplačila. Sklepanje o privolitvi v prikrajšanje pa je izključeno v primeru, ko delodajalec zmotno meni, da mora izplačati stroške v takšni višini, ki jih plačuje, četudi morda zmota ni opravičljiva.

**Navodilo sklada o izrabi delovnega časa** z dne 29. 11. 2013 in 15. 4. 2016 za prihod na delo določa variabilni delovni čas med 7. in 9. uro in določa obvezno osemurno »prisotnost na delovnem mestu« ob ponedeljkih, torkih in četrtkih; deveturno ob sredah in sedemurno ob petkih. Hkrati navodilo določa »obvezno prisotnost na delu« od 9. do 15. ure, ob sredah do 16. ure in ob petkih do 14. ure. Navodilo določa, da delavec sam razporeja polni delovni čas v okviru posameznega tedna, tako da traja več ali manj kot 40 ur, vendar največ 48 ur. Glede presežka oz. primanjkljaja ur in izkoriščanja presežka ur navodilo na več mestih izrecno navaja, da gre za premakljiv začetek in konec delovnega časa.

Notranjega akta, ki bi urejal področje povračil stroškov prevoza na delo in z dela, sklad nima. Iz predložene dokumentacije je razvidno, da je sklad pripravil vzorec izjave za povračilo stroškov prevoza na delo in z dela. Vse predložene izjave zaposlenih je s svojim podpisom potrdila direktorica sklada.

### III. 2 Kontrolirani zaposleni in ugotovitve inšpektorice

Sklad je v dopisu z dne 4. 3. 2021 pojasnil, da se za posameznega javnega uslužbenca na osnovi njegove izjave obračunava mesečna vozovnica za javni prevoz/dnevna vozovnica za javni prevoz/kilometrina/kombinacija naštetega. Pri preverjanju števila kilometrov so uporabili daljinomer oz. izračun poti na spletni strani najdi.si. Ob upoštevanju kraja, od koder se javni uslužbenec vozi na delo, so preverjali možnosti javnega prevoza pri izvajalcih javnega prevoza. Stalno kilometrino za prevoz od doma do prvega prevoznega sredstva prejema eden izmed zaposlenih, v skladu z veljavnimi predpisi so kilometrino obračunavali tudi ostalim zaposlenim, ki so bili do tega upravičeni v času epidemije COVID-19 oz. v času, ko prevoz z javnimi prevoznimi sredstvi ni bil možen.

Za kontrolirane javne uslužbence je sklad predložil izpise »Mesečni pregled ur dela«, kar so izpisi iz evidence delovnega časa, in mesečno dokumentacijo za obračun plače, ki se nanaša na prisotnost in prevoz na delo. Mesečna dokumentacija je med drugim vsebovala aktualne izračune kilometrine in določene izračune poti iz najdi.si.

Sklad je preveril cene LPP d.o.o.[[13]](#footnote-13) Cene vozovnic za vlak je sklad preveril:

* januarja 2020 (cene, veljavne od 1. 1. 2020)[[14]](#footnote-14),
* abonentsko vozovnico za relacijo █-Krško je preveril 22. 2. 2021 (cene, veljavne od 20. 3. 2020)[[15]](#footnote-15) in 4. 9. 2020 (cene, veljavne od 20. 3. 2020)[[16]](#footnote-16)
* abonentsko vozovnico za relacijo █-Krško je preveril 4. 9. 2020 (cene, veljavne od 20. 3. 2020)[[17]](#footnote-17)
* enosmerno vozovnico za relaciji █-Krško in █-Krško je preveril 4. 9. 2020[[18]](#footnote-18)

### **III. 2. 1 █, računovodja VII/2 (I), plačni razred: 45**

Javna uslužbenka je uveljavljala sledeče povračilo stroškov prevoza na delo in z dela (izjavi za povračilo stroškov prevoza na delo in z dela z dne 3. 6. 2014 in 3. 8. 2020), ki ga je delodajalec potrdil in upošteval:

|  |  |  |  |  |  |
| --- | --- | --- | --- | --- | --- |
| *BIVALIŠČE, IZ KATEREGA SE DEJANSKO VOZI NA DELO* | *NASLOV DELODAJALCA* | *POVRAČILO* | *Mesečna vozovnica v EUR* | *Enosmerna vozovnica v EUR* | *OPOMBA* |
| █ | Cesta 4. julija 42, Krško | Vlak █-Krško | 40,96 | 1,28 | Izjava z dne 3. 6. 2014 |
| Šentlenart 79, Brežice | Cesta 4. julija 42, Krško | Vlak █-Krško | 36,40 | 1,30 | Izjava z dne 3. 8. 2020 |

Javni uslužbenki je bilo odrejeno opravljanje dela na domu, od 16. 3. 2020 za čas trajanja izjemnih okoliščin oz. do preklica[[19]](#footnote-19).

*Ugotovitve inšpektorice:*

Inšpektorica ugotavlja sledeče nepravilnosti:

* Sklad je upošteval, da so se cene vozovnic za vlak spremenile z avgustom 2020, kar je nepravilno. ***Cene so se uradno spremenile že z 20. 3. 2020, dejansko, glede za začasno prepoved javnega prevoza potnikov, pa z 11. 5. 2020*** (njihova višina v letu 2020 pa je bila pred in po spremembi taka, kot navedeno v preglednici zgoraj).
* Inšpektorica ugotavlja naslednje ***nepravilnosti pri obračunu*** povračila stroškov prevoza na delo in z dela:
  + za januar 2020 je bilo pri obračunu upoštevanih 17 dni; po evidenci navzočnosti na delu bi se moralo upoštevati 16 dni (letni dopust 3. 1.). Na višino povračila nepravilnost ni vplivala.
  + Za april 2020 so bili pri obračunu upoštevani trije dnevi (11,82 EUR), čeprav je javna uslužbenka delo opravljala od doma in ji povračilo ne pripada.
  + Za november 2020 je bila vzeta napačna cena povratne vozovnice (5,2 EUR namesto skladno z izjavo in pravilno: 2,6 EUR); namesto 51,15 EUR je pravilno povračilo: 40,75 EUR.
  + Za december 2020 je bilo pri obračunu upoštevanih 15 dni namesto pravilno: 12 dni (sedem dni je javna uslužbenka delo opravljala od doma); razlika: 4,02 EUR.
* Sklad je v vseh plačilnih listah uporabljal šifro ***izplačila I020 »Prevoz na delo«, kar je nepravilno.*** Šifra I020 je v Uredbi o enotni metodologiji in obrazcih za obračun in izplačilo plač v javnem sektorju namenjena izključno kilometrini in se jo uporablja samo v primeru povračila kilometrine.

### **III. 2. 2 █, področni sekretar, plačni razred: 49**

Javni uslužbenec je uveljavljal sledeče povračilo stroškov prevoza na delo in z dela (izjavi za povračilo stroškov prevoza na delo in z dela z dne 5. 12. 2018 in 17. 8. 2020), ki ga je delodajalec potrdil in upošteval:

|  |  |  |  |  |  |
| --- | --- | --- | --- | --- | --- |
| *BIVALIŠČE, IZ KATEREGA SE DEJANSKO VOZI NA DELO* | *NASLOV DELODAJALCA* | *POVRAČILO* | *Mesečna vozovnica v EUR*  *(skupaj)* | *Enosmerna vozovnica v EUR*  *(skupaj)* | *OPOMBA* |
| █ | Cesta 4. julija 42, Krško | Avtobus █ mestni promet  Vlak █-Krško-█ | 37,00  229,44  (266,44) | 1,20/1,30[[20]](#footnote-20)  7,17  (8,37/8,47) | Izjava z dne 5. 12. 2018 |
| █ | Cesta 4. julija 42, Krško | Avtobus █ mestni promet  Vlak █-Krško-█ | 37,00  201,60  (238,6) | 1,30  7,20  (8,50) | Izjava z dne 17. 8. 2020 |

Javnemu uslužbencu je bilo odrejeno opravljanje dela na domu, od 16. 3. 2020 za čas trajanja izjemnih okoliščin oz. do preklica[[21]](#footnote-21).

*Ugotovitve inšpektorice:*

Inšpektorica ugotavlja sledeče nepravilnosti:

* Sklad je upošteval, da so se cene vozovnic za vlak spremenile z avgustom 2020, kar je nepravilno. ***Cene so se uradno spremenile že z 20. 3. 2020, dejansko, glede za začasno prepoved javnega prevoza potnikov, pa z 11. 5. 2020*** (njihova višina v letu 2020 pa je bila pred in po spremembi taka, kot navedeno v preglednici zgoraj). Sprememba cene je bila skladu vnaprej znana (v inšpekcijskem postopku je predložil izpis z dne 22. 2. 2020 za relacijo javnega uslužbenca in cenami, veljavnimi od 20. 3. 2020). Cena enosmerne vozovnice za LPP iz 1,20 EUR na 1,30 EUR se je spremenila s 1. 4. 2019.
* Inšpektorica ugotavlja naslednje ***nepravilnosti pri obračunu*** povračila stroškov prevoza na delo in z dela:
  + za avgust 2020 je bilo pri obračunu upoštevanih 21 dni; po evidenci navzočnosti na delu bi se moralo upoštevati 19 dni (letni dopust 21. in 31. 8.). Na višino povračila nepravilnost ni vplivala.
* Sklad je v vseh plačilnih listah uporabljal šifro ***izplačila I020 »Prevoz na delo«, kar je nepravilno.*** Šifra I020 je v Uredbi o enotni metodologiji in obrazcih za obračun in izplačilo plač v javnem sektorju namenjena izključno kilometrini in se jo uporablja samo v primeru povračila kilometrine.

### **III. 2. 3 █, področni podsekretar, plačni razred: 46**

Javni uslužbenec je uveljavljal sledeče povračilo stroškov prevoza na delo in z dela (izjavi za povračilo stroškov prevoza na delo in z dela z dne 29. 10. 2018 in 12. 8. 2020), ki ga je delodajalec potrdil in upošteval:

|  |  |  |  |  |  |
| --- | --- | --- | --- | --- | --- |
| *BIVALIŠČE, IZ KATEREGA SE DEJANSKO VOZI NA DELO* | *NASLOV DELODAJALCA* | *POVRAČILO* | *Mesečna vozovnica v EUR* | *Enosmerna vozovnica v EUR* | *OPOMBA* |
| █ | Cesta 4. julija 42, Krško | Vlak █-Krško  Kilometrina bivališče-železniška postaja (█) za 5,4 km | 246,40 | 7,70 | Izjava z dne 29. 10. 2018 |
| █ | Cesta 4. julija 42, Krško | Vlak █-Krško  Kilometrina bivališče-železniška postaja (█) za 5,4 km | 215,60 | 7,70 | Izjava z dne 12. 8. 2020 |

Javnemu uslužbencu je bilo odrejeno opravljanje dela na domu, od 16. 3. 2020 za čas trajanja izjemnih okoliščin oz. do preklica[[22]](#footnote-22).

*Ugotovitve inšpektorice:*

Inšpektorica ugotavlja sledeče nepravilnosti:

* Sklad je upošteval, da se je cena mesečne vozovnice za vlak spremenila z avgustom 2020, kar je nepravilno. ***Cena se je uradno spremenila že z 20. 3. 2020, dejansko, glede za začasno prepoved javnega prevoza potnikov, pa z 11. 5. 2020*** (njena višina v letu 2020 pa je bila pred in po spremembi taka, kot navedeno v preglednici zgoraj).
* Inšpektorica ugotavlja naslednje ***nepravilnosti pri obračunu*** povračila stroškov prevoza na delo in z dela:
  + za november 2020 je bil pri obračunu upoštevan tudi en dan, ko je javni uslužbenec po evidenci navzočnosti na delu delo opravljal od doma (30. 11.; povračilo: 10,38 EUR) in mu povračilo zato ne pripada.
  + Za december 2020 so bili pri obračunu upoštevani tudi trije dnevi, ko je javni uslužbenec po evidenci navzočnosti na delu delo opravljal od doma (21.-23. 12.; povračilo: 31,13 EUR) in mu povračilo zato ne pripada.
  + Javnemu uslužbencu je bila relacija od bivališča do železniške postaje upoštevana z zaokroževanjem na eno decimalko (po najdi.si: 5,37 km; v vseh ostalih primerih je sklad upošteval razdaljo, zaokroženo na dve decimalni mesti).
* Sklad je v vseh plačilnih listah uporabljal šifro ***izplačila I020 »Prevoz na delo«, kar je nepravilno.*** Šifra I020 je v Uredbi o enotni metodologiji in obrazcih za obračun in izplačilo plač v javnem sektorju namenjena izključno kilometrini in se jo uporablja samo v primeru povračila kilometrine.

### **III. 2. 4 █, višji svetovalec področja III, plačni razred: 39**

Javna uslužbenka stanuje na █ in ji stroški prevoza na delo in z dela niso bili povrnjeni.

### **III. 2. 5 █, delovodja V, plačni razred: 29**

Javna uslužbenka je uveljavljala sledeče povračilo stroškov prevoza na delo in z dela (izjavi za povračilo stroškov prevoza na delo in z dela z dne 6. 9. 2017 in 18. 8. 2020), ki ga je delodajalec potrdil in upošteval:

|  |  |  |  |  |  |
| --- | --- | --- | --- | --- | --- |
| *BIVALIŠČE, IZ KATEREGA SE DEJANSKO VOZI NA DELO* | *NASLOV DELODAJALCA* | *POVRAČILO* | *Mesečna vozovnica v EUR*  *(skupaj)* | *Enosmerna vozovnica v EUR*  *(skupaj)* | *OPOMBA* |
| █ | Cesta 4. julija 42, Krško | Avtobus █-Lj-█  *(vlak dražji)*  Vlak █-Krško-█ | 63,00  *(82,56)*  229,44  (292,44) | 2,50  *(2,58)*  7,17  (9,67) | Izjava z dne 6. 9. 2017 |
| █ | Cesta 4. julija 42, Krško | Avtobus █-Lj-█  Vlak █-Krško-█ | 63,00  201,60  (264,60) | 2,70  7,20  (9,90) | Izjava z dne 18. 8. 2020 |

*Ugotovitve inšpektorice:*

Inšpektorica ugotavlja sledeče nepravilnosti:

* Sklad ***ni pravilno štel časovne nesprejemljivosti najcenejšega javnega prevoza***, ki je v tem primeru vlak █-Krško (█)/Krško(█)-█. Njegove cene so v letu 2020 bile[[23]](#footnote-23):

|  |  |
| --- | --- |
| *Mesečna vozovnica v EUR* | *Enosmerna vozovnica v EUR* |
| 246,40 (1. 1.-19. 3. 2020) | 7,70 (1. 1.-31. 12. 2020) |
| 215,60 (20. 3.-31. 12. 2020) |  |

*Sklad je v pripombah na Osnutek zapisnika navedel, da ta javni prevoz časovno ni sprejemljiv, ker bi poraba javnega prevoza glede na vozni red in delovni čas javne uslužbenke, ne upoštevaje čas trajanja vožnje, za uslužbenko v določenih dneh pomenila več kot eno uro časovne izgube v eno smer. Priložil je prikaz izračuna izgube časa na poti na delo in z dela iz septembra 2017, po katerem pri odhodu z dela z opisanim javni prevozom nastala minimalna časovna izguba v trajanju od 00:60[[24]](#footnote-24) do 1:32.*

Iz prikaza izračuna je razvidno, da je v časovno izgubo sklad štel tudi čas čakanja na vlak. Čas čakanja je sklad štel po sedmih, osmih ali devetih urah dela javne uslužbenke od prihoda na delo z javnim prevozom (primer torka in prihoda vlaka 7:34 po podatkih sklada: prihod na delo 7:40, prihod vlaka 16:26; čaka na vlak min 00:41 + prestop min 00:21, skupaj 1:32[[25]](#footnote-25)).

Štetje časovne izgube, ki upošteva delovno obvezo javne uslužbenke, je ustrezno[[26]](#footnote-26). Sklad pa bi pri tem moral upoštevati, da ***pot od železniške postaje do lokacije opravljanja dela/od lokacije opravljanja dela do železniške postaje traja tri minute*** po Najdi.si (sklad je upošteval po pet ali šest minut do službe) ***in upoštevati aktualno časovno (ne)sprejemljivost opisanega javnega prevoza***. Podatki sklada, popravljeni z upoštevanjem navedenega pokažejo, da septembra 2017 opisani javni prevoz za odhod z dela ni bil možen. S tem tudi opisani javni prevoz septembra 2017 ni bil možen. V letu 2020 bi sklad moral upoštevati vozne rede za leto 2020.

* Inšpektorica ugotavlja naslednje ***nepravilnosti pri obračunu*** povračila stroškov prevoza na delo in z dela:
  + za marec 2020 je bil pri obračunu upoštevan tudi en dan, ko je javna uslužbenka po evidenci navzočnosti na delu delo opravljala od doma (26. 3.; povračilo: 14,76 EUR) in ji povračilo zato ne pripada.
  + Za avgust 2020 obračun ni upošteval dneva, ko je javna uslužbenka po evidenci navzočnosti na delu opravljala delo (29. 8.), kar vpliva tudi na višino povračila.
  + Za december 2020 obračun ni upošteval dneva, ko je javna uslužbenka po evidenci navzočnosti na delu opravljala delo (12. 12.), kar vpliva tudi na višino povračila.
* Sklad je v vseh plačilnih listah uporabljal šifro ***izplačila I020 »Prevoz na delo«, kar je nepravilno.*** Šifra I020 je v Uredbi o enotni metodologiji in obrazcih za obračun in izplačilo plač v javnem sektorju namenjena izključno kilometrini in se jo uporablja samo v primeru povračila kilometrine.

# IV. Ukrepi inšpektorice za javni sektor

Na podlagi prvega odstavka 182. člena Zakona o javnih uslužbencih inšpektorica **p r e d l a g a** **direktorici** kot predstojnici in odgovorni osebi, da skladno z ugotovitvami inšpektorice izvrši naslednje ukrepe, potrebne za odpravo ugotovljenih nepravilnosti:

* *da pri █, █in █v zvezi z nepravilnostmi, ki so ugotovljene v tem zapisniku, ukrepa skladno z drugim odstavkom 165. člena ZUJF[[27]](#footnote-27) (vračilo neupravičeno prejetih zneskov povračila stroškov na delo in z dela pri računski ali računalniški napaki ali pomoti)*
* *da poskrbi, da bo █ pripadlo povračilo stroškov prevoza na delo in z dela za najcenejši javni prevoz (pravilno dokumentiranje časovno neustreznega voznega reda)*
* *da poskrbi, da bo v bodoče zaposlenim pripadla pravilna višina povračila stroškov prevoza na delo in z dela (upoštevanje pravilnih, tj. veljavnih cenikov in poenoten način upoštevanja relacije za povračilo kilometrine)*
* *da pri obračunu in izplačilu povračil stroškov prevoza na delo in z dela v bodoče uporablja šifre izplačil, kot jih določa veljavna uredba o enotni metodologiji in obrazcih za obračun in izplačilo plač v javnem sektorju*

*Direktorica mora Inšpektoratu za javni sektor v dveh mesecih od prejema tega zapisnika poročati o izvedenih ukrepih in finančnih učinkih izvedenih ukrepov in za kontrolirane zaposlene predložili dokazila o izvedbi ukrepov.*

# V. Pouk o pravnem sredstvu

Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti. O ugovoru bo odločil minister za javno upravo.

Na podlagi 23. člena Zakona o upravnih taksah za ugovor ni treba plačati upravne takse.

|  |  |  |
| --- | --- | --- |
|  | Mag. Marija Tancek  inšpektorica višja svetnica  inšpektorica za sistem javnih uslužbencev |  |

Poslano:

|  |
| --- |
| 1. █, direktorica, Sklad NEK, Cesta 4. julija 42, Krško: osebno po ZUP 2. Ministrstvo za infrastrukturo: [gp.mzi@gov.si](mailto:gp.mzi@gov.si) 3. █, minister, Ministrstvo za javno upravo: [gp.mju@gov.si](mailto:gp.mju@gov.si) |

1. Uradni list RS, št. 40/12, 96/12 – ZPIZ2, 104/12 – ZIPRS1314, 105/12, 25/13 – odl. US, 46/13 – ZIPRS1314-A, 56/13 – ZŠtip-1, 47/13 – ZOPRZUJF, 63/13 – ZOsn-I, 63/13 – ZJAKRS-A, 99/13 – ZUPJS-C, 99/13 – ZSVarPre-C, 101/13 – ZIPRS1415, 101/13 – ZDavNepr, 107/13 – odl. US, 85/14, 95/14, 24/15 – odl. US, 90/15, 102/15, 63/16 – ZDoh-2R, 77/17 – ZMVN-1, 33/19 – ZMVN-1A in 72/19. [↑](#footnote-ref-1)
2. Inšpektorji za sistem javnih uslužbencev so pristojni nadzirati izvajanje določil ZJU in na njegovi podlagi izdanih podzakonskih predpisov. Prvi del zakona (vključno z 21. členom) se uporablja za celotni javni sektor. V prvem odstavku 16. člena ZJU je določeno, da se pravice in obveznosti javnih uslužbencev iz delovnih razmerij urejajo s predpisi s področja delovnih razmerij, s kolektivnimi pogodbami, s tem in drugimi zakoni ter na njihovi podlagi izdanimi podzakonskimi predpisi. V tretjem odstavku istega člena pa je določeno, da delodajalec javnemu uslužbencu ne sme zagotavljati pravic v večjem obsegu, kot je to določeno z zakonom, podzakonskim predpisom ali s kolektivno pogodbo, če bi s tem obremenil javna sredstva.

   Navedeno pomeni, da so inšpektorji za sistem javnih uslužbencev posredno pristojni nadzirati tudi izvajanje določb ZUJF in Aneksa h KPND, ki urejajo povračilo stroškov prevoza na delo in z dela. [↑](#footnote-ref-2)
3. Sklad ima šest zaposlenih: direktorico in pet javnih uslužbencev. [↑](#footnote-ref-3)
4. Uradni list RS, št. 47/03 – uradno prečiščeno besedilo in 68/08. [↑](#footnote-ref-4)
5. Vpogled v Poslovni register Slovenije 23. 3. 2021. [↑](#footnote-ref-5)
6. Podatek sklada – konto kartica z dne 17. 3. 2021. [↑](#footnote-ref-6)
7. Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19. [↑](#footnote-ref-7)
8. Odlok o začasni prepovedi in omejitvah javnega prevoza potnikov v Republiki Sloveniji (Uradni list RS, št. 24/20 in 54/20), Odlok o začasni prepovedi, omejitvah in načinu izvajanja javnega prevoza potnikov na ozemlju Republike Slovenije (Uradni list RS, št. 65/20), Odlok o načinu izvajanja javnega prevoza potnikov na ozemlju Republike Slovenije (Uradni list RS, št. 85/20), Odlok o začasni prepovedi, omejitvah in načinu izvajanja javnega prevoza potnikov na ozemlju Republike Slovenije (Uradni list RS, št. 165/20) in Odlok o omejitvah in načinu izvajanja javnega prevoza potnikov na ozemlju Republike Slovenije (Uradni list RS, št. 196/20). [↑](#footnote-ref-8)
9. Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18. [↑](#footnote-ref-9)
10. Uradni list RS, št. 14/09, 23/09, 48/09, 113/09, 25/10, 67/10, 105/10, 45/12, 24/13, 51/13, 12/14, 24/14, 52/14, 59/14, 24/15, 3/16, 70/16, 14/17, 68/17, 6/19, 51/19, 59/19, 78/19, 157/20, 191/20 in 13/21. [↑](#footnote-ref-10)
11. Dosegljivo na URL: <https://www.gov.si/teme/povracila-stroskov-in-drugi-osebni-prejemki/>, dostop 18. 2. 2021. [↑](#footnote-ref-11)
12. Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631. [↑](#footnote-ref-12)
13. Dva cenika vozovnic v mestnem in integriranem potniškem prometu in informacija o cenikih, natisnjena 4. 11. 2020. [↑](#footnote-ref-13)
14. Pol tipkane strani; nepodpisano in nedatirano. Cene se nanašajo na relacije █-krško, █-Krško in █-Krško (enosmerna, mesečna) in na mesečno pavšalno vozovnico. [↑](#footnote-ref-14)
15. Izpis iz spletne strani Slovenskih železnic. [↑](#footnote-ref-15)
16. Izpis iz spletne strani Slovenskih železnic. [↑](#footnote-ref-16)
17. Izpis iz spletne strani Slovenskih železnic. [↑](#footnote-ref-17)
18. Izpis iz spletne strani Slovenskih železnic. [↑](#footnote-ref-18)
19. Odredba z dne 16. 3. 2020. [↑](#footnote-ref-19)
20. 1,30 je dopisano in parafirano; datum zapisa in avtor nista razvidna. [↑](#footnote-ref-20)
21. Odredba z dne 16. 3. 2020. [↑](#footnote-ref-21)
22. Odredba z dne 16. 3. 2020. [↑](#footnote-ref-22)
23. Upoštevana je bila tudi napačna cena enosmerne vozovnice za avtobus █-█/█-█; od 1. 9. 2019 je cena znašala 2,70 EUR. [↑](#footnote-ref-23)
24. Inšpektorica opozarja, da je 60 minut točno ena ura in ne več kot ena ura. [↑](#footnote-ref-24)
25. Izračun sklada je napačen. [↑](#footnote-ref-25)
26. Glede na dopis MJU »Povračilo stroškov prevoza na delo in z dela na podlagi ZUJF (20. 6. 2021, sprememba 22. 6. 2018), URL: <https://www.gov.si/teme/povracila-stroskov-in-drugi-osebni-prejemki/>, dostop 15. 4. 2021, in glede na Navodilo sklada o izrabi delovnega časa (točka II. 1 Pravna podlaga). [↑](#footnote-ref-26)
27. Določba drugega odstavka 165. člena ZUJF se glasi: »Če delodajalec ugotovi, da so bili zaposlenemu v nasprotju s prejšnjim odstavkom določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem.«

    Inšpektorica opozarja, da je pri tem treba upoštevati, da terjatve iz naslova razlike v stroških prevoza na delo zastarajo v petih letih. [↑](#footnote-ref-27)